ai4bharat/Pralekha huggingface dataset:
وزارت خزانہ
دہلی کسٹمز نے دریا خان پارکے مشرقی قدوائی نگر اور گورنمنٹ سینئر سیکنڈری اسکول، راجوکری میں آزادی کا امرت مہوتسو کے تحت یادگاری ہفتے تقریبات کے حصے کے طور پر ‘میرے سپنو کا بھارت’ کے موضوع پر بچوں کے لیے پینٹنگ/ڈرائنگ مقابلے کا انعقاد کیا
دہلی کے کسٹمز محکمہ نے 10.06.2022 کو دریا خان پارک، ایسٹ قدوائی نگر اور گورنمنٹ سینئر سیکنڈری اسکول، راجوکری میں ‘میرے سپنو کا بھارت’ کے موضوع پر ‘آزادی کا امرت مہوتسو’ کے تحت مشہور ہفتہ کی تقریبات کے ایک حصے کے طور پر بچوں کے لیے پینٹنگ/ڈرائنگ مقابلے کا انعقاد کیا۔
مقابلے میں تقریباً 300 بچوں نے جوش و خروش سے حصہ لیا، جو کہ 5-10 سال اور 11-16 سال کے بچوں کے 2 زمروں کے لیے منعقد کیا گیا تھا۔
موضوع کا مقصد بچوں کو اپنی قوم کی ترقی سے جوڑنا اور انہیں قوم کی تعمیر میں فعال حصہ دار بنانا ہے۔ اس کا مقصد یہ بھی ہے کہ آزادی کے اس 75ویں سال میں بھرپور ثقافتی تاریخ اور جدوجہد آزادی کے نظریات کے ساتھ ایک قابل فخر رابطہ قائم کیا جائے تاکہ بچے اور شہری اُس آزادی اور مراعات کی قدر کر سکیں جو ہم بھارت کے شہری کے طور پر حاصل کر رہے ہیں۔
یہ بچوں کو اختراعی انداز میں سوچنے اور اپنے اردگرد نظر آنے والے مسائل کے حل کے ساتھ سامنے آنے کی ترغیب دینے کی بھی حوصلہ افزائی کرتا ہے۔
بچوں نے‘میرے سپنو کا بھارت‘ موضوع پر نہایت تخلیقی اور رنگین پینٹنگز/ڈرائنگز بنائیں۔ ان پینٹنگز کی نمائش کی گئی تھی کہ وہ ایک صاف ستھرے، ماحول کے لحاظ سے خوشحال، تکنیکی طور پر جدید، منصفانہ اور انصاف پسند اور ایک مساوی ملک چاہتے ہیں جو دنیا کو مستقبل کی طرف لے جائے۔ سبھی بچوں کو ڈرائنگ بنانے کا سامان اور ناشتہ بھی فراہم کیا گیا۔
انعام جیتنے والوں کو اسناد، ٹرافیاں اور تحائف دیئے گئے۔ مذکورہ تقریب کو بچوں اور علاقہ مکینوں کی جانب سےبہت پذیرائی حاصل ہوئی۔ چیف کمشنرجناب سرجیت بھوجابل اور پرنسپل کمشنرمحترمہ سمی جین نے جو اس موقع پر مہمان خصوصی تھے ، بچوں سے بات چیت کی اور اُنہیں انعامات تقسیم کیے۔
آزادی کا امرت مہوتسو کے مشہور ہفتہ کی تقریبات کے ایک حصے کے طور پر دہلی کے کسٹمز محکمے کی جانب سے‘بالواسطہ ٹیکس’ کے عنوان پر افسران اور عملے کے لیے ایک نعرہ لکھنے کا مقابلہ بھی منعقد کیا گیا۔ اس تقریب کا انعقاد ایک بین کمشنریٹ مقابلے کے طور پر کیا گیا تھا تاکہ تعاون اور بنیادی جذبے کو فروغ دیا جا سکے۔ اس میں 75 سے زائد افسران نے شرکت کی۔ بالواسطہ ٹیکس ہمیشہ سے ہی ملک کی آمدنی کا ایک بڑا ذریعہ رہا ہے جسے ملک کی ترقیاتی سرگرمیوں کے لیے استعمال کیا جاتا ہے۔ اس موضوع کا مقصد افسران کو ملک کی تعمیر میں بالواسطہ ٹیکسوں کے رول کے تعلق سےترغیب دینا اور اسے ملک کے سامنے فخریہ انداز میں بیان کرنا ہے۔ فاتحین کو اسناد اور ٹرافیاں دی گئیں۔
امور داخلہ کی وزارت
سترہ  مارچ 2019 کو پاناجی ،گوا میں جناب منوہر پاریکر کی رحلت پر کابینہ کی تعزیت
نئیدہلی18 مارچ ۔مرکزی کابینہ نے، وزیر اعظم جناب نریندر مودی کی قیادت میں، گوا کے وزیر اعلیٰ جناب منوہر پاریکر کی، 17 مارچ 2019 کو پاناجی ،گو ا میں رحلت پر تعزیت کا اظہار کیا ہے ۔ کابینہ نے آنجہانی جناب منوہر پاریکر کی یاد میں دو منٹ کی خاموشی بھی اختیار کی ۔
کابینہ نے حکومت ہند کی جانب سے ایک روزہ سوگ منائے جانے نیز 18 مارچ 2019 کو تمام ریاستوں ،دلّی سمیت مرکز کے زیر انتظام تمام علاقوں میں قومی پرچم نیم سرنگوں لہرانے کی تجویز کو بھی اپنی منظوری دی ہے۔
کابینہ نے جناب منوہر پاریکر کی یاد میں درج ذیل تعزیتی قرارداد بھی منظور کی ہے ۔
’’کابینہ 17 مارچ 2019 کو پاناجی ، گوا کے وزیر اعلیٰ جناب منوہر پاریکر کی اندوہناک رحلت پر گہرے رنج وغم کا اظہار کرتی ہے۔ ان کی رحلت سے ملک نے ایک معمر اور ممتاز رہنما ،جنہیں شفقت سے عام انسانوں کا وزیر اعلیٰ کہا جاتا ہے ، کھودیا ہے ۔‘‘
13 دسمبر 1955 کو مپوسا ، گوا میں پیدا ہوئے جناب پاریکر نے لویولا اسکول ، مارگو میں تعلیم حاصل کی تھی ۔بعد ازاں انہوں نے انڈین انسی ٹیوٹ آف ٹکنالوجی ، ممبئی سے 1978 میں دھات سازی انجینئرنگ میں گریجویشن کی ڈگری حاصل کی تھی۔ آنجہانی نے سیاست میں قدم رکھنے سے قبل ،اوائل عمری میں ہی راشٹریہ سوئم سیوک سنگھ  میں شمولیت اختیار کرلی تھی اور اپنی اسکولنگ کے فائنل سال میں ہی مکھیہ شکشک  بن گئے تھے۔ آئی اے ٹی سے گریجویشن مکمل کرنے کے بعد انہوں نے مپوسا میں آر ایس ایس کا کام سنبھال لیا تھا اور محض 26 برس کی عمر میں ہی سنگھ چالک بن گئے تھے۔ بھارتیہ جنتا پارٹی  کے رکن کے طور پر جناب پاریکر 1994 میں گوا کی قانون ساز اسمبلی کے لئے منتخب ہوئے۔24 اکتوبر کو 2000 کو موصوف گوا کے وزیر اعلیٰ مقرر ہوئے اور 27 فروری 2002 تک اس عہدے پر فائز رہے ۔3 جون 2002 کو وہ ایک مرتبہ پھر گوا کے وزیر اعلیٰ چنے گئے اور 2فروری 2005 تک اس عہدے پر فائز رہے۔ 9 مارچ 2012 کو وہ پھر گوا کے وزیراعلیٰ بنے اور 8 نومبر 2014 تک اس عہدے پر فائز رہے۔ 9 نومبر 2014 کو جناب پاریکر مرکزی وزیر دفاع مقرر ہوئے اور 13 مارچ 2017 تک اس عہدے پر فائز رہے ۔ 14 مارچ 2017 کو وہ ایک مرتبہ پھر گوا کےوزیر اعلیٰ مقرر ہوئے ۔
جناب پاریکر کو ان کی سادگی اور غیر معمولی انتظام کار کی صلاحیتوں کے حامل فرد کے طور پر یاد کیا جائے گا۔ جدید گوا کی تعمیر میں ان کا تعاون اور بھارتی مسلح دستوں کی جدید کاری نیز سابق فوجیوں کی زندگی بہتر بنانے میں ان کے تعاون کو ہمیشہ یاد کیا جائے گا۔
جناب پاریکر کو 2001 میں آئی آئی ٹی ممبئی نے ممتاز فارغ التحصیل شخصیت ایوارڈ سے نوازا تھا۔ 2018 میں نیشنل انسٹی ٹیوٹ آف ٹکنالوجی ، گوا نے انہیں اعزازی ڈاکٹریٹ کی ڈگری تفویض کی تھی اور 2018 میں انہیں ایس پی مکھرجی ایوارڈ سے نوازا گیا تھا۔ ان کے پسماندگان میں دوبیٹے ہیں ۔
کابینہ ،سوگوار کنبے اور گوا کے عوام کے تئیں ،حکومت ہند اور پورے ملک کی جانب سے دلی تعزیت کا اظہار کرتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-16
(Visitor Counter : 38
کارپوریٹ امور کی وزارتت
کابینہ نے کمپیٹیشن کمیشن آف انڈیا اور مصری مسابقتی اتھارٹی کے درمیان مفاہمت نامے پر دستخط کو منظوری دی
وزیراعظم جناب نریندر مودی کی صدارت میں مرکزی کابینہ نے آج کمپیٹیشن کمیشن آف انڈیا  اور مصری مسابقتی اتھارٹی  کے درمیان مفاہمت نامے  پر دستخط کو منظوری دے دی۔
عملدرآمد کی حکمت عملی اور اہداف:
اس مفاہمت نامے کے تحت مسابقتی قانون اور پالیسی میں معلومات کے تبادلے، بہترین طریقوں کے تبادلے کے ساتھ ساتھ استعداد کار بڑھانے کے مختلف اقدامات کے ذریعے تعاون کو فروغ دینا اور مضبوط بنانا شامل ہے۔ ایم او یو کا مقصد سی سی آئی اور ای سی اے کے درمیان روابط کو فروغ دینا اور مضبوط کرنا اور تجربے کے تبادلے اور تکنیکی تعاون کے ذریعے اپنے متعلقہ دائرہ کار میں مسابقتی قانون کے نفاذ میں ایک دوسرے کے تجربات سے سیکھنا اور ان کی تقلید کرنا ہے۔
اثرات:
اس مفاہمت نامے سے نفاذ کے اقدامات کے تبادلے کے ذریعے سی سی آئی کو مصر میں اپنے ہم منصب مسابقتی ایجنسی کے تجربات اور سبق سے سیکھنے کا موقع ملے گا جس سے سی سی آئی کے ذریعے مسابقتی ایکٹ 2002 ء کے نفاذ کو بہتر بنانے میں مدد ملے گی۔ اس کے نتیجے میں حاصل ہونے والے نتائج بڑے پیمانے پر صارفین کو فائدہ پہنچائیں گے اور مساوات اور شمولیت کو فروغ دیں گے۔
پس منظر:
مسابقتی ایکٹ، 18 کی دفعہ 2002 سی سی آئی کو اجازت دیتی ہے کہ وہ اپنے فرائض کی انجام دہی یا ایکٹ کے تحت اپنے فرائض کی انجام دہی کے مقصد سے کسی بھی غیر ملکی ملک کی کسی ایجنسی کے ساتھ کوئی یادداشت یا معاہدہ کر سکے۔ اس کے مطابق، موجودہ تجویز سی سی آئی اور ای جی اے کے درمیان مفاہمت نامے پر دستخط سے متعلق ہے۔
قانون اور انصاف کی وزارت
پریس کے لیے اطلاع
ہندوستانی آئین کی دفعہ 224 کی شق  کے ذریعے حاصل اختیارات کا استعمال کرتے ہوئے، صدر جمہوریہ کو، ہندوستان کے چیف جسٹس سے صلاح و مشورہ کے بعد، درج ذیل جیوڈیشل افسران کو کلکتہ ہائی کورٹ کا ایڈیشنل جج مقرر کرتے ہوئے خوشی حاصل ہو رہی ہے:-
|
|
نمبر شمار
|
|
نام 
|
|
تقرری کی تفصیلات
|
|
1.
|
|
بسواروپ چودھری
|
|
بطور ایڈیشنل جج، کلکتہ ہائی کورٹ
|
|
2.
|
|
پارتھا سارتھی سین
|
|
3.
|
|
پرسن جیت بسواس
|
|
4.
|
|
ادے کمار
|
|
5.
|
|
اجے کمار گپتا
|
|
6.
|
|
سپراتیم بھٹاچاریہ
|
|
7.
|
|
پارتھا سارتھی چٹرجی
|
|
8.
|
|
اپوربا سنہا رے
|
|
9.
|
|
محمد شبار رشیدی
امور داخلہ کی وزارت
وزیر داخلہ جناب امت شاہ نے کھیل رتن ایوارڈ کا نام بدل کر میجر دھیان چند کھیل رتن ایوارڈ کرنے کے وزیراعظم جناب نریندر مودی کے فیصلے کا خیر مقدم کیا
’’ملک کے سب سے بڑے کھیلوں کے اعزاز ’کھیل رتن ایوارڈ‘ کا نام عظیم کھلاڑی میجر دھیان چند کے نام پر رکھنا ان کے لئے سچی خراج عقیدت‘‘
’’اس فیصلے نے کھیلوں کی دنیا سے تعلق رکھنے والے ہر ایک شخص کا سر فخر سے اونچا کیا ہے؛ میں تمام اہل وطن کی جانب سے وزیراعظم جناب نریندر مودی کو مبارکباد پیش کرتا ہوں‘‘
’’مجھے پورا یقین ہے کہ ’میجر دھیان چند کھیل رتن ایوارڈ سے ‘ملک کے ہر ایک کھلاڑی کو ہاکی کے جادوگر دھیان چند کی ملک کے تئیں خود سپردگی، اس کا اعزاز بڑھانے کے ان کے عزم اور ان کی تاریخی کامیابیوں سے کھیلوں کی دنیا میں ترنگے کو سب سے اوپر لے جانے کی تحریک ملے گی‘‘
نئی دہلی، 6 اگست 2021، مرکزی وزیر داخلہ جناب امت شاہ نے کھیل رتن ایوارڈ کا نام بدل کر میجر دھیان چند کھیل رتن ایوارڈ کرنے کے وزیراعظم جناب نریندر مودی کے فیصلے کا خیر مقدم کیا۔ اپنے ٹوئٹ میں جناب امت شاہ نے کہا کہ ’’ملک کے سب سے بڑے کھیلوں کے اعزاز ’کھیل رتن ایوارڈ‘ کا نام عظیم کھلاڑی میجر دھیان چند کے نام پر رکھنا ان کے لئے سچی خراج عقیدت ہے‘‘۔ ’’اس فیصلے نے کھیلوں کی دنیا سے تعلق رکھنے والے ہر ایک شخص کا سر فخر سے اونچا کیا ہے؛ میں تمام اہل وطن کی جانب سے وزیراعظم جناب نریندر مودی کو مبارکباد پیش کرتا ہوں‘‘۔
وزیر داخلہ نے کہا کہ ’’مجھے پورا یقین ہے کہ ’میجر دھیان چند کھیل رتن ایوارڈ‘ سے ملک کے ہر ایک کھلاڑی کو ہاکی کے جادوگر دھیان چند کی ملک کے تئیں خود سپردگی، اس کا اعزاز بڑھانے کے ان کے عزم اور ان کی تاریخی کامیابیوں سے کھیلوں کی دنیا میں ترنگے کو سب سے اوپر لے جانے کی تحریک ملے گی‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-7564
(Visitor Counter : 151
وزارت خزانہ
سی بی ڈی ٹی نے کووڈ – 19 وبا کے دوران ٹیکس دہندگان کی مدد کے لیے ابھی تک 71229 کروڑ روپے ریفنڈ کیے ہیں
نئی دہلی،17 جولائی ، 2020 / 8 اپریل 2020 کو جب سے حکومت نے زیر التوا انکم ٹیکس واپسی جلد سے جلد کرنے کا فیصلہ کیا ہے براہ راست ٹیکسوں کے مرکزی بورڈ سی بی ڈی ٹی نے 11 جولائی 2020 تک 21 اعشاریہ دو چار لاکھ سے زیادہ کیسوں میں 71229 کروڑ روپے کی رقم واپس کی ہے تاکہ ٹیکس دہندگان کی نقد رقم سے مدد کی جا سکے۔ ٹیکس دہندگان کو 19 اعشاریہ سات نو لاکھ کیسوں میں 24603 کروڑ روپے کا انکم ٹیکس واپس کیا گیا ہے اور کارپوریٹ ٹیکس ریفنڈ کی رقم ایک اعشاریہ چار پانچ لاکھ کیسوں میں 46 ہزار 626 کروڑ روپے ہے۔ یہ رقوم کووڈ-19 کے دوران ٹیکس دہندگان کو جاری کی گئی ہے۔
یہ بتایا گیا ہے کہ حکومت نے ٹیکس دہندگان کو بغیر بھاگ دور کے ٹیکس سے متعلق خدمات فراہم کرنے پر کافی زور دیا ہے اور اسے یہ بات معلوم ہے کہ اس کووڈ – 19 وبا کی مشکل گھڑی میں بہت سے ٹیکس دہندگان اس بات کا انتظار کر رہے ہیں کہ کب ان کی ٹیکس مانگ پوری ہو اور ٹیکس واپسی کی رقم جلد از جلد ان تک پہنچے۔
اس بات پر بھی زور دیا گیا ہے کہ ٹیکس مطالبات کو نمٹانے سےمتعلق سبھی ریفنڈ کے کیسز ترجیحی طور پر شروع کیے جا رہے ہیں اور امید ہے کہ یہ مطالبات 31 اگست 2020 تک مکمل ہو جائیں گے۔ اس کے علاوہ تصحیح کی سبھی درخواستیں اور اپیل آرڈر آئی ٹی بی اے پر اپ لوڈ کیے جائیں گے۔ ی فیصلہ کیا گیا ہے کہ تصحیح اور اپیل کے سارے کام صرف آئی ٹی بی اے پر کیے جائیں گے۔
یہ بات دوہرائی جاتی ہے کہ ٹیکس دہندگان اپنی ٹیکس رقم کی واپسی کے تیزی سے عمل کے لیے آئی ٹی محکمے کی ای – میال کا فوری جواب دیں۔ اس سلسلے میں ٹیکس دہندگان کی طرف سے فوری جواب دیئے جانے سے آئی ٹی محکمے کو ٹیکس دہندگان کی ٹیکس واپس رقوم کا عمل تیزی سے انجام دینے میں آسانی ہوگی۔ بہت سے ٹیکس دہندگان نے تصحیح کے لیے ، اپیل یا ٹیکس قرضوں کے لیے آن لائن جواب داخل کیا ہے۔ ان درخواستوں پر مقررہ وقت کے اندر اندر کام کیا جا رہا ہے۔ ریفنڈ کی سبھی رقوم آن لائن جاری کر دی گئی ہے اور ٹیکس دہندگان کے بینک کھاتوں میں براہ راست بھیج دی گئی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3984
(Visitor Counter : 131
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 10.53کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔اس کے تحت ریاستوں/مرکز کے زیر انتظام علاقوں کو ٹیکے کی دستیابی کے بارے میں پہلے سے اطلاع دی جاتی ہے ،تاکہ وہ بہتر منصوبہ بندی کے ساتھ ٹیکے لگانے کا بندوبست کرسکیں اور ٹیکوں کی دستیابی کو درست کیا جاسکے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
10,25,64,720
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 10.25کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت دفاع
وزارت دفاع نے بین الاقوامی یوم یوگ 2022 کے دوسرے کاؤنٹ ڈاؤن پروگرام کا اہتمام کیا
نئی دہلی، 31/مئی 2022 ۔ سکریٹری دفاع ڈاکٹر اجے کمار نے 31 مئی 2022 کو نئی دہلی میں وزارت دفاع  کے زیر اہتمام یوگ کے بین الاقوامی دن 2022 کے کاؤنٹ ڈاؤن پروگرام کی قیادت کی۔ سکریٹری  جناب بی آنند، سکریٹری محکمہ دفاع آر اینڈ ڈی اور چیئرمین ڈیفنس ریسرچ اینڈ ڈیولپمنٹ آرگنائزیشن  ڈاکٹر جی ستیش ریڈی، مالیاتی مشیر  جناب سنجیو متل اور وزارت دفاع کے دیگر سینئر عہدیداروں نے بھی اس تقریب میں شرکت کی۔ اس تقریب میں مرارجی دیسائی نیشنل انسٹی ٹیوٹ آف یوگا کے ماہرین کی طرف سے تناؤ کا مقابلہ کرنے میں یوگا کے کردار پر ایک پریزنٹیشن دیکھنے کو ملا۔
حاضرین سے خطاب کرتے ہوئے، سکریٹری دفاع ڈاکٹر اجے کمار نے روزمرہ کی زندگی میں یوگ کی اہمیت پر زور دیا اور کہا کہ یہ مشق جسم اور دماغ کے درمیان ہم آہنگی پیدا کرکے جسمانی اور ذہنی صحت کو تقویت دیتی ہے۔ انہوں نے کہا کہ یوگ کے عالمی دن کے ذریعے ہندوستان نے اس روایتی مشق کی وراثت کو دوبارہ حاصل کیا ہے۔
یہ وزارت دفاع کے زیر اہتمام یوگ کے بین الاقوامی دن 2022 کا دوسرا کاؤنٹ ڈاؤن پروگرام تھا۔ اس طرح کا پہلا پروگرام 19 مئی 2022 کوہوا تھا جس میں وزیر دفاع راج ناتھ سنگھ نے شرکت کی تھی ۔ انھوں نے لوگوں سے ایک خوشگوار اور متوازن زندگی کے لیے باقاعدگی سے یوگ کرنے کی اپیل کی تھی۔
https://www.pib.gov.in/PressReleasePage.aspx?PRID=1826553
عملے، عوامی شکایات اور پنشن کی وزارت
مرکزی وزیر ڈاکٹر جتیندرنے کہا؛ نئی زرعی اصلاحات سے نوجوان زرعی کاروباری افراد کو فروغ ملے گا اور انہیں کاشتکاری میں کیریئر کا انتخاب کرنے کی ترغیب ملے گی
مرکزی وزیر ڈاکٹر جتیندر سنگھ نے آج یہاں کہا کہ وزیر اعظم نریندر مودی کے ذریعہ کی جانے والی نئی اصلاحات سے نوجوان زرعی کاروباری افراد کو فروغ ملے گا اور انہیں کاشتکاری میں کیریئر کا انتخاب کرنے کی ترغیب ملے گی۔
ڈوڈا اور کِشتواڑ اضلاع کے کسانوں ، سرپنچوں اور مقامی کارکنوں کے ساتھ بات چیت کے دوران ڈاکٹر جتیندر سنگھ نے کہا ، نئی زرعی اصلاحات میں مستقبل رخی ویژن زیادہ ہے اور اس کا مقصد آج کے نوجوان تعلیم یافتہ کسان کو اس کے کاروبار کو فروغ دینے کے لئے ان کے تکنیکی علم کا بہتر استعمال کرنے میں اہل بنانا ہے۔
انہوں نے کہا کہ ہر گزرتے دن کے ساتھ جیسے جیسے نئی اصلاحات کا فائدہ لوگوں کو محسوس ہونے لگے گا، غیر زرعی خاندانوں کے متعدد نوجوان زراعت کے میدان میں اسٹارٹ اپ کے طور پر اپنے کیریئر کی تلاش شروع کردیں گے۔ ڈاکٹر جتیندر سنگھ نے کہا کہ اے پی ایم سی مراکز کے ذریعہ فصلوں کو بیچنے کے پرانے سسٹم کی مطابقت بھلے ہی تقریبا 50 سال پہلے تک تھی، لیکن اب وقت بدل گیا ہے ، بازار کھل گئے ہیں اور وہاں تک پہنچ آسان ہو گئی ہے۔ آج کے نوجوان اچھی طرح سے جڑے ہوئے ہیں، باخبر ہیں اور ان میں پہنچنے کی صلاحیت ہے۔ لہذا ، یہ نئی اصلاحات عصر حاضر کے تقاضوں کے عین مطابق ہیں۔
اس بات چیت میں حصہ لینے والے تمام نوجوان کسانوں اور مقامی پنچایت نمائندوں نے ایک آواز میں اور اتفاق رائے سے مودی سرکار کے ذریعہ لائے گئے نئے قوانین کا خیرمقدم کیا ۔ انھوں نے یہ بھی الزام لگایا کہ ان قوانین کے خلاف احتجاجی مظاہروں کا انعقاد ان بچولیوں کے ذریعہ کیا جارہا ہے جنہیں یہ لگتا ہے کہ آنے والے وقت میں ان کے خود غرضانہ مفادات کی تکمیل نہیں ہو پائے گی۔
اس پروگرام میں شریک مقامی کارکنوں نے کہا کہ وہ کسانوں کو گمراہ کرنے کے لئے خود غرض عناصر کے ذریعہ کی جا رہی مذموم چالوں کو شکست دینے کے لئے ہر ایک کسان تک پہنچیں گے۔
خوراک کی ڈبہ بندی کی صنعتوں کی وزارت
’آزادی کا امرت مہوتسو‘کے تحت زراعت اور کسانوں کی بہبود کی وزارت کی طرف سے ’کسان بھاگیداری، پراتھمکتا ہماری‘ مہم کے تحت فوڈ پروسیسنگ صنعتوں کی وزارت کے ذریعے ’فوڈ پروسیسنگ ہفتہ 2.0‘ کا انعقاد
مرکزی وزیر جناب پشوپتی کمار پارس کے ذریعہ پردھان منتری کسان سمپدا یوجنا کے تحت 75 فوڈ پروسیسنگ پروجیکٹوں کا ورچوئل افتتاح
حکومت ہند کی طرف سے 'آزادی کا امرت مہوتسو' ہندوستان کی آزادی کے 75 ویں سال کے دوران منایا جا رہا ہے۔ اس تہوار کے ایک حصے کے طور پر، زراعت اور کسانوں کی بہبود کی وزارت کی جانب سے 25 سے 30 اپریل 2022 تک ملک بھر میں 'کسان بھاگیداری، پراتھمکتا ہماری' مہم کا انعقاد کیا جا رہا ہے۔ اس مہم کے تحت فوڈ پروسیسنگ ویک 2.0 کا انعقاد اس مدت میں فوڈ پروسیسنگ انڈسٹریز کی وزارت نے کیا ہے۔
اس سلسلے میں، 'فوڈ پروسیسنگ ہفتہ 2.0' کے پانچویں دن، مرکزی وزیر شری پشوپتی کمار پارس نے ورچوئل طور پر پردھان منتری کسان سمپدا یوجنا کے تحت مرکزی شعبہ جاتی اسکیم کے 75 فوڈ پروسیسنگ پروجیکٹوں کا افتتاح آج نئی دہلی میں کیا۔
ان پروجیکٹوں کی لاگت تقریباً 1238 کروڑ روپے ہے، جس میں سے 309 کروڑ روپے کی رقم وزارت نے گرانٹ ان ایڈ کے طور پر منظور کی ہے۔ ان منصوبوں سے ملک بھر کے کل 4 لاکھ 63 ہزار کسان مستفید ہوں گے، اس کے ساتھ ہی فوڈ پروسیسنگ کے اس شعبے میں اپنا مستقبل تلاش کرنے والے تقریباً 36 ہزار افراد کو براہ راست اور بالواسطہ روزگار ملے گا۔
فوڈ پروسیسنگ انڈسٹری کی وزارت نے 25 اپریل 2022 کو ایک سوشل میڈیا مہم کے ذریعے 'فوڈ پروسیسنگ ہفتہ 2.0' کا آغاز کیا، جس کے تحت وزارت کی اسکیموں کے بارے میں بیداری، وزارت کی اسکیموں سے استفادہ کنندگان کی کامیابی کی کہانی ہفتہ بھر میں ہر روز سوشل میڈیا پر عام لوگوں کو بتائی جارہی ہے۔ اس کے علاوہ ملک بھر کے کئی اضلاع میں پی ایم ایف ایم ای اسکیم کے تحت ون ڈسٹرک ون پروڈکٹ کی پروسیسنگ اور ویلیو ایڈیشن پر ایک او ڈی او پی ورکشاپ اور نمائش کا بھی انعقاد کیا جا رہا ہے۔
فروغ دینے والوں سے خطاب کرتے ہوئے فوڈ پروسیسنگ انڈسٹری کے مرکزی وزیر جناب پشوپتی کمار پارس نے جدید ترین پروسیسنگ سہولیات تیار کرنے کے لیے ان پروجیکٹوں کے فروغ دینے والوں کا شکریہ ادا کیا، جو کہ فوڈ پروسیسنگ کے شعبے کی ترقی میں سنگ میل ثابت ہوں گے۔ اس سے آس پاس کے علاقوں کے کسانوں، پروڈیوسرز، پروسیسرز اور صارفین کو بہت فائدہ ہوگا۔ انہوں نے یہ بھی بتایا کہ بڑھتی ہوئی شہری کاری اور متوسط طبقے کے نتیجے میں غذائیت سے بھرپور پراسیس شدہ کھانوں کی مسلسل مانگ ہے اور فوڈ پروسیسنگ میں ہندوستان کی دیہی معیشت کو تبدیل کرنے کی صلاحیت ہے۔
وزیراعظم کا دفتر
وزیراعظم نے ایشیائی کھیل 2022 میں خواتین کے 10 میٹر ایئرپسٹل مقابلے میں ایشا سنگھ کے ذریعے چاندی کا تمغہ جیتنے پر خوشی کااظہار کیا
وزیراعظم جناب نریندر مودی نے ہانگژو میں ایشیائی کھیل 2022 میں خواتین کے 10 میٹر ایئرپسٹل مقابلے میں چاندی کاتمغہ جیتنے پر ایشا سنگھ کو مبارکباد دی ہے۔
وزیراعظم نے ایکس پر پوسٹ کیا ہے:
’’خواتین کے 10 میٹر ایئر پسٹل مقابلے میں چاندی کاتمغہ جیتنے پر ایشا سنگھ پر فخر ہے ! ایشیائی کھیلوں میں ان کی کامیابی ان کے عہد، بھرپور ٹریننگ اور غیرمتزلزل لگن کی وجہ سے حاصل ہوئی ہے۔‘‘
-----------------------
ش ح۔ و ا ۔ ع ن
U NO: 10108
(
وزارت دفاع
دفاع کے وزیر مملکت جناب اجے بھٹ نے انڈمان اور نکوبار کمان کا دورہ کیا
دفاع کے وزیر مملکت جناب اجے بھٹ نے جزائر کے دو روزہ دورے کے تحت انڈمان و نکوبار کمان  کے ہیڈ کوارٹر کا دورہ کیا ۔ ان کا یہ دورہ 18 ستمبر ، 2023 ء کو مکمل ہوا۔ دفاع کے وزیر مملکت کے ہیڈ کوارٹرس کے دورے میں کمانڈر انچیف، اے این سی ایئر مارشل سجو بالاکرشنن کے ساتھ ایک جامع بریفنگ اور کھلے طور پر تبادلۂ خیال شامل تھا۔ دورے کے دوران، جناب اجے بھٹ نے کئی معاملات پر بات چیت کی، جس بات چیت میں خوبصورت جزیرہ نما کی اسٹریٹجک اہمیت کو اجاگر کیا گیا۔
دفاع کے وزیر مملکت نے اپنے دورے کا آغاز آئی این ایس اُتکروش کے سنکلپ اسمارک میں نیتا جی سبھاش چندر بوس کو خراج عقیدت پیش کرنے کے ساتھ کیا ۔ اس کے بعد ، انہوں نے راج نواس میں لیفٹیننٹ گورنر ایڈمرل ڈی کے جوشی  کے ساتھ ایک ملاقات کی ۔
وزارت خزانہ
 7.38 فیصد جی ایس 2027،  7.26 فیصد جی ایس 2032،  7.36 فیصد جی ایس 2052 کی فروخت  کے لیے نیلامی
نئی دہلی، 21نومبر، 2022/ حکومت ہند  نے یکساں قیمت کا طریقۂ کار استعمال کرتے ہوئے قیمت پر مبنی نیلامی کے ذریعے 7000 کروڑ روپے  کی ایک نوٹیفائڈ رقم کے لیے 7.38 فیصد سرکاری تمسکات 2027 ؛  یکساں قیمت کا طریقۂ کار استعمال کرتے ہوئے قیمت پر مبنی نیلامی کے ذریعے 12000 کروڑ روپے  کی ایک نوٹیفائڈ رقم کے لیے 7.26 فیصد سرکاری تمسکات 2032 ؛  کثیر قیمت کا طریقۂ کار استعمال کرتے ہوئے قیمت پر مبنی نیلامی کے ذریعے 9000 کروڑ روپے  کی ایک نوٹیفائڈ رقم کے لیے 7.36 فیصد سرکاری تمسکات 2052 کی فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ مذکورہ بالا ہر ایک سکیورٹی کے عیوض 2000 کروڑ روپے تک کا اضافی سبسکرپشن اپنے پاس برقرار رکھے۔ یہ بولیاں ریزرو بینک آف انڈیا کا فورٹ ممبئی کا ، ممبئی دفتر 25 نومبر 2022  کو کرائے گا۔
سکیوریٹیز کی فروخت کی نوٹیفائڈ رقم کا 5 فیصد تک حصہ اہل افراد اور اداروں کے لیے مختص کیا جائے گا جو سرکاری تمسکات کی نیلامی میں غیرمقابلہ جاتی بولی کی سہولت کی اسکیم کے مطابق ہوگا۔
نیلامی کے لیے مقابلہ جاتی اور غیر مقابلہ جاتی دونوں بولیاں ریزرو بینک آف انڈیا کور بینکنگ سولیوشن  نظام پر الیکٹرانک فارمیٹ میں 25 نومبر 2022 کو داخل کی جائیں ۔ غیر مقابلہ جاتی بولیاں صبح 10.30 بجے سے صبح 11.30 بجے کے درمیان داخل کی جائیں اور مقابلہ جاتی بولیاں صبح 10.30 بجے سے صبح 11 بجے کے درمیان داخل کی جائیں۔
نیلامی کے نتیجے کا اعلان 25 نومبر 2022  کو کیا جائے گا اور کامیاب بولی لگانے والوں کی طرف سے ادائیگی 28 نومبر، 2022  کو کی جائے گی۔
تمسکات ’جب جاری کیے گئے ‘ کاروبار کےلیے ’مرکزی سرکاری تمسکات میں جب جاری کیے گئے لین دین‘ سے متعلق رہنما خطوط کے مطابق ہوں گے جسے بھارتی ریزرو بینک نے بمطابق سرکلر نمبر RBI/2018-19/25مورخہ 24 جولائی ، 2018 کو جاری کیا تھا، جس میں کے وقتاً فوقتاً ترمیم کی گئی ہے۔
صدر جمہوریہ کا سکریٹریٹ
صدرجمہوریہ نے دیو میں مختلف ترقیاتی پروجیکٹوں کا آغاز / سنگ بنیاد رکھا
صدر جمہوریہ ہند جناب رام ناتھ کووِند نے آج  دیو میں مختلف ترقیاتی پروجیکٹوں کا سنگ بنیاد اور آغاز کیا۔ ان میں آئی ٹی وڈودرا ۔ بین الاقوامی کیمپس، دیو اور گھوگلہ میں واقع کملیشور اسکول کے پہلے تعلیمی سیشن کا آغاز شامل ہے۔ اس کے علاوہ انہوں نے سودواڑی میں ایک اسکول کی تعمیر اور دیو سٹی وال پر 1.3 کلو میٹر طویل ہیریٹیج واک وے میں بہتری لانے کے لئے بھی سنگ بنیاد رکھا۔ وہیں ورثہ جاتی مقامات  کا تحفظ اور موہرے کی بحالی، فورٹ روڈ پر پھل سبزی بازار کی تجدید کاری اور دیو ضلع کے پورے شہری اور دیہی علاقوں کے لئے مربوط میونسیپل ٹھوس فضلہ انتظام کاری نظام کے لئے ترقیاتی پروجیکٹ کا آغاز بھی شامل ہے۔
اس موقع پر صدر جمہوریہ نے مرکز کے زیر انتظام علاقے میں شہری سہولتوں کی ترقی اور ان کے رکھ رکھاؤ کی کوششوں کے لئے دادر اور ناگر حویلی اور دمن اور دیو کے لوگوں اور انظامیہ کی ستائش کی۔ انہوں نے بتایا کہ ان کی کوششوں سے گذشتہ چار برسوں میں مرکز کے زیر انتظام علاقے کو بھارتی حکومت کی مختلف وزارتوں سے سماجی ترقی کے شعبے میں تقریباً 40 ایوارڈس حاصل ہوئے ہیں۔ اس کے علاوہ صدر جمہوریہ نے قدرتی ورثے اور ماحولیات کے تحفظ کے تئیں مقامی انتظامیہ کے ذریعہ کی جارہی کوششوں کے لئے ان کی ستائش کی۔
انہوں نے آگے کہا کہ مرکز کے زیر انتظام علاقے کی کوششوں کی وجہ سے دیو اب بھارت کا اولین شہر بن گیا ہے جو دن میں اپنی توانائی ضرورتوں کی 100 فیصد ضروریات شمسی توانائی کے توسط سے پوری کرتا ہے۔
صدر جمہوریہ نے اس پر خوشی ظاہر کی کہ مرکز کے زیر انتظام اس علاقے میں ’آتم نربھر بھارت‘ اور ’ووکل فار لوکل‘ کے لئے مہم کافی تیزی سے آگے بڑھ رہی ہے۔ انہوں نے کہا کہ علاقائی مصنوعات کی فروخت کے لئے ان پہل قدمیوں کے تحت قائم کیا گیا ماحولیات دوست فوڈ اسٹال نہ صرف مقامی افراد کو روزگار فراہم کروائے گا بلکہ سیاحوں کو دیسی ذائقہ سے لطف اندوز بھی کرائے گا۔
صدر جمہوریہ نے آگے کہا کہ مرکز کے زیر انتظام اس علاقے نے سووَچھ بھارت ابھیان کے نفاذ میں قائدانہ کردار ادا کیا ہے۔ یہ فخر کی بات ہے کہ مرکز کے زیر انتظام اس علاقے کے تمام تین اضلاع کو کھلے میں رفع حاجت سے مبرا قرار دیا گیا ہے۔ انہوں نے کہا کہ مقامی انتظامیہ نے ہر ایک گھر سے کچرا اٹھانے کی ذمہ داری لے کر پورے ملک کے لئے ایک مثال قائم کی ہے۔ صدر جمہوریہ نے آگے کہا کہ لوگوں کی فعال شراکت داری اور انتظامیہ کی انتھک کوششوں کی وجہ سے سووَچھ سرویکشن۔2019 میں دمن اور دیو نے پہلا مقام حاصل کیا تھا۔
اس کے علاوہ صدر جمہوریہ نے سبھی گھروں میں پینے کا پانی فراہم کرانے، تمام خواتین کو اُجوولا یوجنا کا فائدہ بہم پہنچانے اور اسکول جانے کی عمر والے تمام بچوں کے اندراج کو یقینی بنانے کے لئے انتظامیہ، اراکین پارلیمنٹ اور دیگر عوامی نمائندوں، افسران، صنعت کاروں کے علاوہ دادر اور ناگر حویلی اور دمن اور دیو کے لوگوں کی کوششوں کی ستائش کی۔
شام کے وقت، صدر جمہوریہ آئی این ایس کھوکھری میمورئیل کا بھی آغاز کریں گے۔
صدر جمہوریہ کی تقریر کو دیکھنے کے لئے یہاں کلک کریں